Diari Oficial de la Generalitat Valenciana


Sumari del DOGV 9489, del 14-12-2022 (2022/11131)

RESOLUCIÓ de 12 de desembre de 2022, de la Vicepresidència i Conselleria d'Igualtat i Polítiques Inclusives, per la qual adjudiquen els Premis a la innovació en matèria de serveis socials la Comunitat Valenciana, Amparo Moreno Vañó.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11816


Data del document
:   12-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 12 de desembre de 2022, de la Vicepresidència i Conselleria d'Igualtat i Polítiques Inclusives, per la qual adjudiquen els Premis a la innovació en matèria de serveis socials la Comunitat Valenciana, Amparo Moreno Vañó. [2022/11138]  
Mitjançant l'Ordre 10/2018, d'11 d'octubre, de la Vicepresidència i Conselleria d'Igualtat i Polítiques Inclusives, modificada per l'Ordre 4/20304, de 8 de juliol, i en el marc de les actuacions de la Vicepresidència i Conselleria d'Igualtat i Polítiques Inclusives per a potenciar la innovació en les polítiques socials, es van aprovar les bases reguladores per a la creació dels Premis a la innovació en matèria de Serveis Socials a la Comunitat Valenciana, Amparo Moreno Vañó (DOGV 8406/19.10.2018).  
Mitjançant la Resolució de 23 d'agost de 2022, de la Vicepresidència i Conselleria d'Igualtat i Polítiques Inclusives, es va convocar la segona edició dels Premis a la innovació en matèria de serveis socials a la Comunitat Valenciana, Amparo Moreno Vañó (DOGV 9418/02.09.2022), i el seu termini de presentació de propostes va finalitzar el dia 30 de setembre de 2022.  
Vista la proposta d'adjudicació dels premis formulada per les comissions tècniques de valoració per a les modalitats A i B previstes en l'article 10 de l'Ordre d'aprovació de les bases reguladores, així com en l'apartat deu de la convocatòria.  
Verificat que les entitats beneficiàries dels premis compleixen tots els requisits necessaris per a accedir a les ajudes establides en la convocatòria, de conformitat amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En compliment del que s'estableix en l'article 12 de les bases reguladores, així com en l'apartat nové de la convocatòria, i de conformitat amb el que preveu el Decret 170/2020, de 30 d'octubre, del Consell, d'aprovació del Reglament orgànic i funcional de Vicepresidència i Conselleria d'Igualtat i Polítiques Inclusives (DOGV 8959, 24.11.2020), i l'article 160.4 de la LHPG, resolc:  
  
Primer  
Concedir a les entitats que se citen a continuació els premis Amparo Moreno Vañó, segona edició, corresponents a la Modalitat A:  
  
Primer premi, amb una dotació econòmica de 6.000 euros, al projecte «Foment de l'economia circular a través del servei de MENJAR A CASA» de l'Ajuntament de Vistabella del Maestrat (Castelló).  
Segon premi, amb una dotació econòmica de 4.000 euros, al «Projecte MILOTXA» de l'Ajuntament d'Aldaia (València).  
Tercer premi, amb una dotació econòmica de 2.000 euros, al projecte «Innovació en la Intervenció des dels serveis socials municipals» de l'Ajuntament de Petrer (Alacant).  
Quart premi, consistent en un esment especial, sense dotació econòmica, al «Programa d'orientació i inserció sociolaboral 2022: CODI JOVE» de l'Ajuntament d'Orihuela (Alacant).  
  
Segon  
Concedir a les entitats que se citen a continuació els Premis Amparo Moreno Vañó, segona edició, corresponents a la Modalitat B:  
  
Primer premi, amb una dotació econòmica de 6.000 euros, al projecte «Desenvolupament d'una eina per al mesurament d'impacte dels serveis d'atenció a persones sense llar» de Sant Joan de Déu, Serveis Socials de València.  
Segon premi, amb una dotació econòmica de 4.000 euros, al projecte «La figura de l'assistent personal en els programes d'ocupació ordinaris amb suports» de la Fundació de la Comunitat Valenciana Juan Ignacio Muñoz Bastide.  
Tercer premi, amb una dotació econòmica de 2.000 euros, al projecte «E-spai: convivència i millora de competències sociolaborals de la població gitana a la Coma» de l'Associació Joves cap a la solidaritat i el desenvolupament - Jovesòlides.  
Quart premi, consistent en un esment especial, sense dotació econòmica, al projecte «ESPIGOLAR: La inserció sociolaboral de persones amb diversitat funcional i/o en situació o risc d'exclusió social» de l'Associació Àmbit.  
  
Tercer  
Ordenar la publicació en el DOGV, així com en el portal electrònic de la Vicepresidència i Conselleria d'Igualtat i Polítiques Inclusives, de la present resolució, de conformitat amb l'article 13 de l'Ordre 10/2018, d'11 d'octubre, d'aprovació de les bases reguladores.  
  
Quart  
Contra aquesta resolució, que posa fi a la via administrativa, es podrà interposar recurs potestatiu de reposició, davant l'òrgan que ha dictat l'acte, en el termini d'un mes, comptat des de l'endemà de la publicació; o bé, caldrà plantejar directament recurs contenciós administratiu en contra, tal com estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
En el cas que l'entitat interessada siga una entitat local no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València 12 de desembre de 2002.- El director general de l'Institut Valencià de Formació, Investigació i Qualitat (p.d Resolució 23.08.2022): Joan Crespo Sempere.